cyanic-selkie/wikianc huggingface dataset:
Սերգեյ Եսայան
Կենսագրություն
Սերգեյ Եսայանը մուտք է գործել գեղարվեստի բնագավառ հստակ կողմնորոշված գեղարվեստական չափանիշներով։ Ուսանողական տարիները (1954-1960) համընկել են այսպես կոչված «հալոցքի», Արևմտյան արվեստի նորաբաց թանգարանի սրահների և առաջին Skira ալբոմների հայտնվելու հետ, անցումը նախկինում արգելված իմպրեսիոնիստների գործերի, ռուսական և արևմտյան ավանգարդի վարպետների փորձի և ժամանակակից արվեստի ուղղությունների ամենաինտենսիվ ուսումնասիրությամբ։ Մոսկվայի 1905 թվականի հիշատակի  մարզային գեղարվեստի ուսումնարանում պարապմունքներին զուգահեռ, որպես ազատ ունկնդիր, նկարիչը Ռուսաստանի թատերական արվեստի ինստիտուտում հաճախել է բեմանկարչության դասընթացների։
Ավանգարդի նկատմամբ անհագ հետաքրքրությունը (երաժշտություն, պոեզիա, նկարչություն, թատրոն) հանգեցրել են Նիկոլայ Խարջիևի, Ալեքսեյ Կրուչյոնիխի, Լիլիա Բրիկի հետ ծանոթությանը։ Եսայանն ուսումնարանն ավարտել է ստեղծագործական ձգտումների և պաշտոնական արվեստի ուղեցույցների հստակ գիտակցմամբ և մասնագիտական աշխատանքով ապրելու անհնարինությամբ։
Եսայանը տանը զբաղվել է սեփական ստեղծագործությամբ (ինչով էլ բացատրվում է այդ շրջանի նրա աշխատանքների «աշխատասեղանային» ձևաչափը) և իր ապրուստը վաստակել է գծագրության և նկարչության դասերով, ինչպես նաև անգլերենի դասավանդմամբ։ Որոշ ժամանակ աշխատել է Իգոր Գրաբարի անվան պետական ռեստավրացիոն արտադրամասում։ Այդ տարիներին հին և նոր մայրաքաղաքների (Մոսկվա-Լենինգրադ) երիտասարդ բոհեմների (որոնք դեռ իրենց չէին անվանում «նոր» կամ «ընդհատակյա» ավանգարդ) բուռն հաղորդակցության ընթացքում, լենինգրադցի բանաստեղծներ Ա. Խվոստենկոյի և Ա. Վոլոխոնսկու միջև բարեկամական սերտ կապ է հաստատվել։ Երիտասարդ գիտնականների միջավայրում հետաքրքրություն է առաջացել «այլ արվեստների» նկատմամբ։ Այսպիսով, Եսայանի առաջին անհատական ցուցահանդեսը տեղի է ունեցել Ֆիզիկական խնդիրների ինստիտուտում՝ 1965 թվականին։
1968 թվականից նկարիչը եղել է ԽՍՀՄ դեկորատիվ արվեստի ամսագրի բաժիններից մեկի խմբագիր, «որի խմբագրությունը, ըստ Ա. Բրոդսկու, «կարողացավ ստեղծել եզակի մշակութային ամսագիր, որի շուրջ համախմբվեցին ոչ միայն գեղարվեստական, այլև գիտական ուժեր ՝ պատմաբաններ, փիլիսոփաներ, ազգագրագետներ, հետազոտողներ-սեմիոլոգներ և այլն» ։
Ամսագրում իր աշխատանքին զուգահեռ, Սերգեյ Եսայանը ակտիվորեն մասնակցել է կոլեկցիոներների ընկերության գործունեությանը, որտեղ ընդգրկված էին արվեստի այնպիսի նշանավոր կոլեկցիոներներ, ինչպիսիք են Ֆելիքս Վիշնևսկին, Իգոր Սանովիչը, Ն. Պ. Պախոմովը, Յա. Ե․ Ռուբինշտեյնը և շատ ուրիշներ։ Նրանց կողմից կազմակերպվել է այդ հասարակության մի քանի թեմատիկ ցուցահանդեսներ Կուզնեցկի Մոստի գեղարվեստական սրահի դահլիճներում։ 1970-ականների սկզբից նկարիչն աշխատել է իր կողմից կահավորված արհեստանոցում, որի տարածքը թույլ էր տալիս բավարարել քանդակագործության հանդեպ իր աշխատանքի վաղեմի պահանջը։
Բնական ժամանակակից գեղարվեստական միջավայրի բացակայությունը բերել է արտագաղթի անհրաժեշտության գաղափարին։ 1979 թվականի հունվարին Սերգեյ Եսայանն ընտանիքի հետ արտագաղթել է նախ Ավստրիա, այնուհետև՝ Ֆրանսիա։
1979 թվականի մայիսին Վիեննայում տեղի է ունեցել Եսայանի անհատական ցուցահանդեսը։ Նկարիչը բնակություն հաստատել Փարիզում 1979 թվականի հունիսին, և այդ ժամանակվանից ապրել ու աշխատել է այնտեղ՝ նախ Մոնպառնասի արվեստանոցում, այնուհետև՝ Դարիուս Միյաոի ծառուղու արվեստանոցում։ Իր արվեստանոցում մի շարք կտավներ և քանդակներ ստեղծելուն զուգահեռ, Եսայանը ոգևորությամբ նվիրվել է բեմադրությունների համար զգեստների պատրաստման աշխատանքներին` նախ Ստոկհոլմի «Շարազադ» փորձարարական թատրոնի, այնուհետև՝ շվեդական այլ թատրոնների համար։ Բազմիցս մասնակցել է թատերական սեմինարների, սիմպոզիումների և փառատոնների (Իտալիա, ԱՄՆ, Շվեդիա)։ Բայց նրա սեփական արվեստի նախագծերը տևական ժամանակ են պահանջել և 1990-ականներին Եսայանը թողել է թատերական գործունեությունը։ Տարիների ընթացքում նրա մի քանի անհատական ցուցահանդեսներ անցկացվել են Գերմանիայում, Անգլիայում և Ֆրանսիայում։
Սերգեյ Եսայանն աշխատել է մի շարք բարձրաքանդակների վրա, որոնցից շատերը ցուցադրվել են Սանկտ Պետերբուրգի Ռուսական թանգարանի Մարմարյա պալատում, որտեղ 2002 թվականին տեղի է ունեցել նկարչի ցուցահանդեսը` ընդգրկելով նրա աշխատանքի տարբեր ժամանակաշրջաններ։ Հետագա տարիները նվիրված են եղել նրա «Տուն-տեսարաններ-մարդիկ» նախագծին, որը համատեղել է գեղանկարչական պատկերավոր, գրաֆիկական, քանդակագործական և բարձրաքանդակային ձևերը։ 2006 թվականին լույս տեսած «Serge Essaian» գիրքն այդ գաղափարի արտացոլումն է։
Սերգեյ Եսայանը մահացել է Փարիզում 2007 թվականի հունվարի 22-ին։ Թաղված է Մոնպառնասի գերեզմանատանը։
Աշխատանքի ձև
Աշխատանքի սերիական եղանակին նկարիչն անցել է շատ վաղուց։ Հիշելով իր ստեղծագործական վաղ շրջանը՝ նա ասում է՝ «Երբ ես հմայված էի Էսթերի ժեստով, ես անվերջ կրկնում էի ռեմբրանդտյան կոմպոզիցիան՝ երբեմն ընդլայնելով ինտերիերը, լուսավորելով ֆոնը, այնուհետև ետին պլանը լրացնում էի իմ կերպարներով։ Հիշում եմ, որ վարիացիաներից մեկում ես կերպարների հետ սեղանը դրեցի հենց Մոսկվայի փողոցում» ։ 80-ականների կեսերի «Սպասում եմ Շառլոտ Քորդեյին» շարքի վրա աշխատանքի գործընթացի վերլուծությունը կրում է ավելի ընդլայնված բնույթ՝ «Ինձ անհանգստացնում էր զուտ պլաստիկ խնդիրը՝ մարդը, միայնակ մարմինը, որը դուրս է եկել  լոգարանից, մարմինը, որն իրեն զգում է տարածության մեջ, ճնշված է անանձնական ինտերիերի տարածության մեջ կամ դրանով դուրս է մղվել առաջին պլանից՝ .. խոստովանեմ, որ աշխատանքի ընթացքում ես ամբողջովին մոռացել էի «ելակետի» մասին, հետագա կոմպոզիցիան հրահրեց կամ վանեց նախորդը, և վարիացիաների ալիքը ինձ գրավեց ավելի, քան առանձին նկարի կատարումը» ։ Սերիաները բաբախում են ոչ միայն իրենց ներսում։ Սերիայի ելքը նկարների շրջանակներից դեպի քանդակագործություն, դրանց վերադարձը կտավի հարթություն՝ հարստացված, «շոշափելի» վրձնահարվածով կամ մարմնի շուրջ պարուրված ոլորուն շարժումով՝ ինտերիերի բաց լինելը, մակերևույթների, տների պատերի նկատելի լինելը նույնպես միասնական ստեղծագործական գործընթացի ազդակ է։
Իր բարձրաքանդակների, տների մասին նկարիչն ասում է․
«Սա առաջին հերթին քանդակ է, ես տեղադրում և մոդելավորում եմ մեծ զանգվածներ, նախքան նրանց վերջնական տեսք տալը ... տների բարձրաքանդակներում ես ուզում եմ տեսնել ոչ թե իսկական տուն, այլ տան սրբապատկեր։ Այսինքն, տունն իդեալական է այն իմաստով, ինչպես Պիետրոն պատկերացնում էր իր նկար-քաղաքները, Ֆրանչեսկոյի և նրա հետևորդների գործերը» ։
«Կարծում եմ, որ նկարի թեման, հանդիսանում է գեղանկարչական ապրումների օբյեկտ, այսինքն՝ վրձինը ձեռքին, ինձ գրավում է Սեզանի խնձորի թեման ... ինձ թվում է, որ գեղանկարչի համար (ծայրահեղ դեպքում երիտասարդ գեղանկարչի) գեղակարչական ստեղծագործությունը դառնում է իրականություն, ոչ պակաս, քան նրան  շրջապատող «կենդանի» միջավայրը»» ։
Եսայանի ստեղծագործական դիրքորոշման մասին Ա. Բորովսկին ասում է․ «Հավաքական ինքնորոշումը ընդհանրապես խորթ էր նրան։ Եթե երբեմն նա կարիք էր ունենում «հավաքական գործողությունների», նաինքն էր ընտրում էր իր ընկերներին՝ սովորաբար հին արվեստի վարպետների կամ ժամանակակից արվեստի դասականների շարքից։ Այստեղ և միայն այստեղ էր նա ընդունում փոխադարձ բացահայտման, փոխլրացման հնարավորության գաղափարը. այսինքն`աշխարհի սեփական տեսլականի ներկայացումը` ապավինելով այլ տեսլականի։ Այս յուրահատկության հետ հարաբերությունները կարող են տարբեր լինել՝ երկխոսական, հակամարտող, սիրով տոգորված։ Այնուամենայնիվ, անփոխարինելի են մնում հավասար հիմքի վրա հարաբերությունները, անձնական պատասխանատվությունը, սեփական ճակատագրի անհատական ընտրությունը» ։
Արտաքին հղումներ
Կատեգորիա:Ֆրանսիացի նկարիչներ Կատեգորիա:Խորհրդային նկարիչներ Կատեգորիա:Ֆրանսիացի քանդակագործներ Կատեգորիա:Մոնպառնասի գերեզմանատանը թաղվածներ Կատեգորիա:Բեմանկարիչներ
Վակուումաչափ
Վակուումաչափ, վակուումային մանոմետր, նոսր գազերի ճնշումը չափելու սարք։ Ըստ կառուցվածքի Վակումաչափերը լինում են հեղուկային, մեխանիկական (դեֆորմացիոն, մեմբրանային են), կոմպրեսիոն, ջերմային (ջերմազույգային և ջերմաէլեկտրական), իոնացման, մագնիսական էլեկտրապարպումային, մածուցիկային, ռադիոմետրական։ Նշված Վակուումաչափերով չափում են լրիվ ճնշումը։ Վակումը գնահատելիս լրիվ ճնշումից բացի անհրաժեշտ է լինում չափել նաև գազի բաղադրիչների պարցիաչ ճնշումը։ Դրա համար օգտվում են մաս-սպեկտրոմետրերից և տարբեր վակուումաչափերի աշխատանքային ճնշումների տիրույթները (անընդհատ գծերով նշված են սահմանային ճնշումները) տուկ չափիչներից։ Ի տարբերություն վերլուծական մաս-սպեկտրոմետրերի, պարցիալ ճնշման չափիչները չունեն սեփական վակուումային համակարգ և տեղադրվում են հենց նոսրացվող ծավալների վրա։ Պարցիալ ճնշումների չափումը կատարվում է 103-ից մինչև 10~10 պա (10— 10՜"12 մմ սնղ, ս․) տիրույթում։ Տարբեր Վակուումաչփերի աշխատանքային ճնշումների տիրույթները նշված են նկարում։
Կատեգորիա:Ֆիզիկա Կատեգորիա:Չափիչ սարքեր Կատեգորիա:Վակուում
Մարիա Մակապագալ Առոյո
Մարիա Գլորիա Մակապագալ Առոյո (Maria Gloria Macapagal-Arroyo, ապրիլի 5, 1947, Սան Խուան, Ֆիլիպիններ), քաղաքական գործիչ, Ֆիլիպինների 14-րդ նախագահը 2001-2010 թվականներին, վարչապետը՝ 1998-2001 թվականներին և 2010 թվականից Ներկայացուցիչների պալատի անդամ, որը ներկայացնում է Պամպանգա 2-րդ շրջանը։ Երկրի երկրորդ կին նախագահն էր (Կորասոն Ակինոյից հետո) և նախկին նախագահ Դիոսդադո Մակապագալի դուստրը։ Առոյոն նաև առաջին օրինական ընտրված կին վարչապետն է Ֆիլիպիններում ։
Առոյոն տնտեսագիտության պրոֆեսոր էր Ատենեո դե Մանիլա համալսարանում, որտեղ նրա ուսանողներից էր Բենիգնո Ակինո III-ը։ Կառավարություն մուտք գործեց 1987 թվականին՝ որպես նախարարի օգնական, իսկ նախագահ Կորասոն Ակինոյի հրավերով նաև Առևտրի և արդյունաբերության նախարարության փոխնախարար։ 1992-1998 թվականներին սենատոր լինելուց հետո Ջոզեֆ Էստրադայի նախագահության ժամանակ ընտրվեց փոխնախագահ՝ թեև ընդդիմադիր թևից էր։ Երբ Էստրադան մեղադրվեց կաշառակերության մեջ, Առոյոն հրաժարական տվեց Սոցիալական ապահովման և զարգացման նախարարի պաշտոնից և միացավ գործող նախագահի դեմ հանդես եկող ընդդիմադիրների աճող բանակին․ նախագահին անվստահություն հայտնեցին։ 2001 թվականին Ֆիլիպինների ազգային հեղափոխության արդյունքում Էստրադան շուտով հեռացվեց իր պաշտոնից, և Առոյոն 2001 թվականի հունվարի 20-ին դարձավ նախագահ։ 2004 թվականի մայիսին կայացած հակասական ընտրություններում ընտրվեց նախագահ 6 տարի ժամկետով, երդման արարողությունը կայացավ 2004 թվականի հունիսի 30-ին։ Նախագահության ժամկետն ավարտվելուց հետո ընտրվեց Ներկայացուցիչների պալատի անդամ՝ Ֆիլիպիններում դառնալով երկրորդ նախկին նախագահը՝ Խոսե Լաուրելից հետո, որն ավելի ցածր պաշտոն զբաղեցրեց։
2011 թվականի նոյեմբերի 18-ին Առոյոն ձերբակալվեց ընտրակեղծիքի համար հարուցված քրեական գործի արդյունքում։ Նա գտնվում էր հսկողության տակ Կեսոն քաղաքի Veterans Memorial Medical Center-ում՝ ընտրակեղծիքների համար, սակայն 2012 թվականի հուլիսին ազատ արձակվեց գրավի դիմաց ։ Հոսպիտալում եղած ժամանակ՝ 2012 թվականի հոկտեմբերին, կրկին ձերբակալվեց պետբյուջեից $8.8 մլն ԱՄՆ դոլար չարաշահելու համար ։ 2016 թվականի հուլիսի 19-ին 11-4 քվեարկության արդյունքում արդարացվեց Գերագույն դատարանի կողմից ։ Ֆիլիպինների իսպաներեն լեզվի ակադեմիայի անդամ է։
Վաղ տարիներ
Մարիա Գլորիա Մակարաեգ Մակապագալը ծնվել է 1947 թվականի ապրիլի 5-ին քաղաքական գործիչ Դիոսդադո Մակապագալի և կնոջ՝ Էվանգելինա Մակարաեգ Մակապագալի ընտանիքում։ Դոկտոր Դիոսդադո «Բոբոյ» Մակապագալ կրտսերի և Սիելո Մակապագալ Սալգադոյի քույրն է։ 5 տարի անց է կացրել Լուբաոյում՝ հոր առաջին ամուսնությունից ծնված 2 քույր-եղբայրների հետ ։ 4 տարեկանից 3 տարի ապրել է մայրական տատի հետ Իլիգան քաղաքում, այնուհետև մինչև 11 տարեկանը ապրել է և՛ Մինդանաոյում, և՛ Մանիլայում ։ Ազատ հաղորդակցվում է անգլերեն, թագալոգ, իսպաներեն և ֆիլիպինյան այլ լեզուներով, որոնցից հատկանշական են կապամպանգան, իլոկաներենը և սեբուաներենը։
1961 թվականին, երբ Առոյոն 14 տարեկան էր, հայրը դառնում է նախագահ։ Ընտանիքի հետ տեղափոխվում է Մանիլայի Մալականանգ պալատ։ Համայնքը նրա պատվին կոչվում է Գլորիա։ Հաճախում էր Assumption Convent դպրոց, որը 1964 թվականին ավարտելուց հետո 2 տարի սովորեց Ջորջթաուն համալսարանի Էդմունդ Ա. Վալշի անվան դիվանագիտական ծառայության դպրոցում, (Վաշինգտոն), որտեղ նա ապագա ԱՄՆ նախագահ Բիլ Քլինթոնի համադասարանցին էր ։ Այնուհետև Assumption College-ում ստացավ տնտեսագիտության բակալավրի աստիճան։
1968 թվականին Առոյոն ամուսնացավ փաստաբան և գործարար Խոսե Միգել Առոյոյի հետ, ում հետ ծանոթացել էր դեռահաս ժամանակ ։ Նրանք 3 երեխա ունեն՝ Խուան Միգելը (1969), Էվանգելինա Լուրդեսը (1971) և Դիոսդադո Իգնասիո Խոսե Մարիան (1974)։ Ատենեո դե Մանիլա համալսարանում 1978 թվականին ստացավ տնտեսագիտության մագիստրոսի որակավորում, իսկ 1985 թվականին Ֆիլիպինների Դիլիման համալսարանում՝ դոկտորի աստիճան ։ 1977-1987 թվականներին դասավանդում էր որոշ ուսումնական հաստատություններում, որոնցից հատկանշական են Ֆիլիպինների համալսարանը և Ատենեո դե Մանիլա համալսարանը։ Առոյոն դարձավ նաև Assumption College-ի տնտեսագիտության բաժնի վարիչը։
Արտաքին հղումներ
Կատեգորիա:Սան Խուան քաղաքում ծնվածներ Կատեգորիա:Ֆիլիպինների նախագահներ Կատեգորիա:Ֆիլիպինների վարչապետներ Կատեգորիա:Պետության կին ղեկավարներ Կատեգորիա:Արտաքին գործերի կին նախարարներ Կատեգորիա:21-րդ դարի կին քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:Պաշտպանության կին նախարարներ Կատեգորիա:Կառավարության կին ղեկավարներ Կատեգորիա:Կին նախագահներ Կատեգորիա:Ջորջթաունի համալսարանի շրջանավարտներ
Ջրային գոլորշի
Կատեգորիա:Գոլորշի
Վիշկովո
Վիշկովո (Вишковe), քաղաքատիպ ավան Ուկրաինայի Անդրկարպատյան մարզի Խուստի շրջանում։ Հիմնադրվել է 1271 թվականին։
Չճշտված տվյալներով Վիշկովո քաղաքատիպ ավանում բնակվում էր 8 142 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1271 թվականին հիմնադրված բնակավայրեր
Էնդեմիկ
Էնդեմիկ, էնդեմ, բնաշխարհիկ (ἔνδημος՝ «տեղական»),  բույսերի ու կենդանիների տեղական տեսակներ կամ այլ կարգաբանական միավորներ, որոնք տարածված են աշխարհագրական համեմատաբար ոչ մեծ տարածքում՝ մայրցամաքում, կղզիներում, լեռներում և ոչ մի այլ վայրում չեն հանդիպում։ Էնդեմիկները ներառում են տեսակներ, ցեղեր, ընտանիքներ կամ կենդանիների և բույսերի այլ տաքսոններ, որոնց ներկայացուցիչներն ապրում են համեմատաբար սահմանափակ տարածքում, ներկայացված են փոքր աշխարհագրական տարածքով ։ Բույսերի և կենդանիների էնդեմիկ տեսակները, իրենց սահմանափակ տարածության և սահմանափակ քանակի պատճառով, հաճախ Կարմիր գրքում գրանցված են որպես հազվագյուտ կամ անհետացող տեսակներ։
Անվան ծագումնաբանություն
Էնդեմիկ բառը ծագել է նոր լատիներեն՝ endēmicus, հունարեն՝ ενδήμος, endēmos, «բնիկ» բառից։ Endēmos-ը կազմված է en՝ «մեջ» ևdēmos՝ «մարդիկ» բառերից ։
Նկարագրություն
Էնդեմիկները որևէ բուսական կամ կենդանական աշխարհի յուրահատուկ բաղադրիչներն են։ Էնդեմիկներիի առաջացմանն ու զարգացմանը նպաստում են աշխարհագրական մեկուսացումը, կլիմայական պայմանները, կենսածին գործոնները (մակաբուծություն, մրցակցություն և այլն)։ Տեսակի  (կամ ենթատեսակի) համար էնդեմիկությունը կարող է լինել խիստ սահմանափակ՝ մինչև մի քանի կմ² տարածքում։ Առավել հաճախ էնդեմիկները հանդիպում են կղզիներում, լեռնային շրջաններում և մեկուսացած ջրամբարներում։
Տաքսոնի այնպիսի հատկանիշը, ինչպիսին է սահմանափակ տարածքում ապրելը, կոչվում է էնդեմիզմ, որը հակադրվում է կոսմոպոլիտիզմին։ Էնդեմիզմի զարգացմանը նպաստում է՝ աշխարհագրական մեկուսացումը, կլիմայական և էդաֆիական պայմանները, բիոտիկ գործոնները (մակաբուծություն, մրցակցություն և այլն)։ Տեսակի (կամ ենթատեսակի) համար էնդեմիզմը կարող է չափազանց սահմանափակվել փոքր տարածքով։ Օրինակ, անառողջ Lysimachia minoricensis-ի տարածությունը Մենորկա կղզում ընդամենը մի քանի քառակուսի կիլոմետր է։
Տարբերում են հնաբնաշխարհիկներ՝ մնացուկային անհետացող տեսակներ, և նորբնաշխարհիկներ՝ զարգացող նոր ձևեր և տեսակներ, որոնք առաջացել են վերջին շրջանում՝ մեկուսացած տարածքներում։
Հայաստանը հարուստ է էնդեմիկ բույսերով և էնդեմիկ կենդանիներով։
Դասակարգում
Կախված արեալից՝ առանձնացնում են ․ Ամենահազվադեպ և ամենամեծ հետաքրքրությունը ստենոէնդեմիկներն են, որոնց տարածվածությունը սահմանափակվում է մեկ լեռնային կիրճով կամ լեռնաշղթայով կամ մի քանի նման տարածքներով նույն ֆլորիստիկական շրջանում։ Ստենոէնդեմիկների օրինակ է Մզիմթելա կարծրատերևը, որը Երկրի վրա կարելի է գտնել միայն՝ Ախցու կիրճում գտնվող Մզիմթա գետի ափին։ Ախցու կիրճն ունի ընդամենը 3 կմ երկարություն, իսկ լայնությունը (երկայնքով ներքև) մի քանի տասնյակ մետր է։
Եթե ​​տեսակի արեալն ընդգրկում է ավելի լայն տարածք, բայց չի անցնում դրա սահմաններից, ապա այս տեսակը դասակարգվում է որպես եվրիէնդեմիկ։ Ստենոէնդեմիկները և եվրիէնդեմիկներն առաջնահերթ պաշտպանության օբյեկտներ են, քանի որ դրանք ամենահազվագյուտ և եզակի գենոֆոնդի կրողներ են։
Էնդեմիկ տեսակների մեկ այլ կատեգորիա է՝ ենթաէնդեմիկները (կամ պայմանական էնդեմիկներ), որոնք ունեն տիրույթներ, տարածվում են ուսումնասիրվող տարածաշրջանից և հարակից տարածքներում։ Օրինակ՝ լեռնային տեսակների համար այն Մեծ Կովկասի հարավային մակրոլանջն է, հարթավայրերի համար՝ հարևան վարչական միավորների տարածքը։ Այս տեսակները նույնպես արժանի են հատուկ ուշադրության՝ որպես պահպանվող օբյեկտներ։
Պալեոէնդեմիկներ
Պալեոենդեմիկները հնագույն տաքսոնների ներկայացուցիչներ են, որոնք պահպանվել են մինչ օրս՝ ավելի առաջադեմ խմբերից իրենց բնակավայրերի մեկուսացման պատճառով։
Ամենավառ պալեոէնդեմիկները Ավստրալիայի միանցքանիները (Monotremata) և պարկավորներն (Metatheria) են։ Ներկայումս Ավստրալիայի այլ բույսերի և կենդանիների բազմաթիվ տեսակների ներմուծման հետ կապված՝ էնդեմիկ բուսական և կենդանական աշխարհը դուրս է մղվում։ Օրինակ՝ ճագարների և այծերի ինտրոդուկցիան համեմատաբար մեծ վնաս է հասցրել Ավստրալիայի բնությանը։
Պալեոենդեմիաները, որոնք ամենահին խմբերի ներկայացուցիչներ են, կոչվում են կենդանի բրածոներ և մեծ հետաքրքրություն են ներկայացնում էվոլյուցիայի տեսության տեսանկյունից։ Բրածո ամենահայտնի կենդանիներն են կելականտ ձուկը և կտուցագլուխների կարգի սողուն (Rhynchocephalia) տուատարան (Sphenodon punctatum)։
Նեոէնդեմիկներ
Նեոէնդեմիկներ, առաջադեմ երիտասարդ տեսակներ կամ ձևեր, որոնք առաջանում են վերջերս մեկուսացված տարածքներում։ Դրանք ներառում են Բրիտանական կղզիների, Ղրիմի, Բայկալի էնդեմիկները։ Բայկալ լճի ամենահայտնի էնդեմիկ ֆաունան բայկալյան փոկն է (Pusa sibirica):
Արտաքին հղումներ
Կատեգորիա:Էնդեմիզմ Կատեգորիա:Կենսաբազմազանություն Կատեգորիա:Արեալ Կատեգորիա:Կենսաբանության տերմինաբանություն
Կենսաքիմիան Հայաստանում
Կենսաքիմիան Հայաստանում, կենսաքիմիայի զարգացումը հանրապետությունում պայմանավորված է Հ. Հովհաննիսյանի նախաձեռնությամբ 1923 թվականին ԵՊՀ բժշկական ֆակուլտետում (1930 թվականից՝ ԵԲՀ, 1999 թվականից՝ ԵՊԲՀ) կենսաքիմիայի ամբիոնի (վարիչներ՝ Հ. Հովհաննիսյան՝ 1930-1937, Հ. Բունիաթյան՝ 1937-1961, Վ. Մխիթարյան՝ 1961-1986, Մ. Աղաջանով՝ 1986-2008, Հ. Վահրարյան՝ 2009 թվականից) ստեղծմամբ։ 1935 թվականին ստեղծվել է Քիմիայի ինստիտուտը ՝ կենսաքիմիայի բաժանմունքով, որը 1943 թվականին ընդգրկվել է Լևոն Օրբելու անվան ֆիզիոլոգիայի ինստիտուտի կազմում, իսկ 1958 թվականից գործել է որպես ինքնուրույն հիմնարկ։ Վերջինիս հիմքի վրա 1961 թվականին Հ. Բունիաթյանի նախաձեռնությամբ հիմնադրվել է Կենսաքիմիայի ինստիտուտը (տնօրեններ՝ Հ. Բունիաթյան՝ 1961-1981, Ա. Գալոյան՝ 1981-2006, Գ. Գևորգյան՝ 2006 թվականից)։ 1961 թվականին կենսաքիմիայի ամբիոն է ստեղծվել նաև ԵՊՀ կենսաբանական ֆակուլտետում ։
Կենսաքիմիական հետազոտություններ
Կենսաքիմիական հետազոտություններ սկսել են կատարել նաև ԵՊՀ-ի, ԵՊԲՀ-ի, Անասնաբուծ-անասնաբուժական ինստիտուտի պրոբլեմային լաբորատորիաներում։ Ակադեմիայում Ն. Սիսակյանի ջանքերով հանրապետությունում սկիզբ է դրվել բույսերի կենսաքիմիական հետազոտություններին։ Ինստիտուտիի գիտական հետազոտությունների հիմնական ուղղությունը նյարդաքիմիան է։ Հ. Բունիաթյանի ղեկավարությամբ ուսումնասիրվել են գլխուղեղի ֆունկցիոնալ կենսաքիմիայի հիմնախնդիրներ, որոնց շնորհիվ ինստիտուտըը վերածվել է նյարդաքիմիայի ԽՍՀՄ առաջատար կենտրոնի, նյարդաքիմիական դպրոցը միջազգային ճանաչում է ստացել։ Այդ ոլորտում առաջին հետազոտությունները (Հ. Հովհաննիսյան, Հ. Բունիաթյան) նվիրվել են վիտամինների կառուցվածքի և նյութափոխանակության հարցերին, պարզվել է, որ C վիտամինն ունի դիֆենոլային կառուցվածք և օժտված է հակաօքսիդանտային հատկությամբ՝ ֆոսֆատիդների, կարոտինոիդների օքսիդացման շարժընթացներում, և հակառակը՝ այդ նյութերը պղնձի և երկաթի առկայությամբ ձեռք են բերում այլ՝ պրոօքսիդանտային հատկություններ։ Ինստիտուտում կատարված հետազոտությունների արդյունքում հայտնաբերված ուղեղի կենսբաբանական ակտիվ պեպտիդների և սպիտակուցների ազդեցության ու քիմիական կառուցվածքների պարզաբանումը խթանել է նյարդակենսաբանության, իմունային համակարգի և բժշկության մի շարք ուղղությունների զարգացումը։ Ակադեմիկոս Ա. Գալոյանի ղեկավարությամբ հայտնաբերված ուղեղի ցիտոկինների՝ պրոլինով հարուստ պեպտիդի և GX-NH2 պեպտիդի ազդեցության մեխանիզմերի ուսումնասիրման արդյունքում պարզվել է, որ այս նյութերը մեծ նշանակություն ունեն ուռուցքաբանության բնագավառում՝ քիմիաբուժության և ճառագայթաբուժության հետևանքով առաջացած արյունաստեղծման (հեմատոպոեզ) կտրուկ խանգարումները վերացնելու համար։ Այդ միացությունները հաջողությամբ կարելի է կիրառել մարդու և կենդանիների լեյկոզի բուժման, սուր վարակների, հատկապես սիբիրախտի հարուցիչների դեմ բարձր արդյունավետությամբ պայքարելու համար։ Բացահայտվել են բնական և տեխնածին աղետների հետևանքով առաջացած երկարատև ճնշման համախտանիշի (կրաշ-սինդրոմ) ժամանակ սրտամկանի ինֆարկտի առաջացման պատճառներն ու բուժման ուղիները։ Անջատվել և հետազոտվել են ֆերմենտներ, որոնք կիրառելի են տուբերկուլոզի, շաքարային դիաբետի, չարորակ հիվանդությունների ախտորոշման ու բուժման համար։ Ոաումնասիրվել է երկկարբոն ամինաթթուների և գամմա-ամինակարա-գաթթվի նյութափոխանակության կարգավորումն ուղեղում։ Առաջ է քաշվել գլուտամինից գամմա-ամինակարագաթթվի առաջացման այլընտրանքային ուղին։
Բացահայտումներ
Բացահայտվել են ակտիվ թթվածնի նյութափոխանակությունը կարգավորող նոր մետաղապրոտեինների առանձնահատկությունները նորմայում և հիվանդությունների ժամանակ։ Նոր փաստեր և օրինաչափություններ են արձանագրվել ծերության ժամանակ գլխուղեղի ամինաթթուների փոխանակությանը մասնակցող մի շարք կարևոր ֆերմենտների ակտիվության կարգավորման, նյարդ, համակարգում պրոտեոլիպիդների փոխանակության, մակրոէրգային միացությունների և ֆերմենտների, ինստիտուտում հայտնաբերված ուղեղի կարդիոտրոպ հորմոնների վերաբերյալ։
Պարզաբանումներ
Պարզաբանվել է հեմոր-ֆինների վերականգնող, դերը շաքարային դիաբետի, գերհույզի ու քաղցկեղի հետևանքով առաջացած իմուն, և նյարդա-ներզատական համակարգերի ֆունկցիոնալ խանգարումների դեպքերում։ Ինստիտուտում ստացված ոսկու և արծաթի՝ հակամարմիններով պատված նանոմասնիկները կարող են կիրառվել տարբեր տիպերի հիվանդությունների բացահայտման և, որպես արդյունավետ կրիչներ, օրգանիզմի տարբեր հատվածներ դեղամիջոցների տեղափոխման համար։ Պարզաբանվել է, որ տաուրինը և տաուրետը նոր եղանակներով կարելի է օգտագործել համաճարակային բնույթի դիաբետիկ ռետինոպաթիայի ու մակուլյար էդեմայի, ինչպես նաև անբուժելի համարվող ցանցենու ծերուն դիստրոֆիայի և ցանցենու պիգմենտոզի բուժման համար։ Ինստիտուտում գործում է կենսաքիմիայի, մոլեկուլային և բջջային կենսաբանության մասնագիտություններով աստիճանաշնորհման գիտխորհուրդ, ՌԴ ԳԱ-ն և ՀՀ ԳԱԱ-ն համատեղ հրատարակում են «Նյարդաքիմիա» ամսագիրը (գլխավոր խմբագիր՝ ակադեմիկոս Ա. Գալոյան)։
Ստեղծված ընկերակցություններ
Ինստիտուտում ստեղծվել է ՀՀ կենսաքիմիկոսների և մոլեկուլային կենսաբանության ընկերակցություն, որը կենսաքիմիկոսների միջազգային ընկերության անդամ է։ 1950-1960-ական թվականներին ԵՊԲՀ կենսաքիմիայի ամբիոնում ուսումնասիրվել են մարդու օրգանիզմի վրա քլորոպրենի ազդեցության մեխանիզմները (Վ. Մխիթարյան, Հ. Մատինյան)։ Ամբիոնին կից հիմնախնդիրների լաբորատորիայում կատարված հետազոտություններով հիմնավորվել է տեսություն, որի համաձայն՝ քլորոպրենային տոքսիկոզի խորացման պատճառը լիպիդային գերօսիդացման ուժեղացումն է։ Մշակվել են քլորոպրենային կաուչուկի գործարանի բանվորների առողջության պահպանության որոշակի գործն, ցուցումներ։ Այդ հետազոտությունների հիման վրա 1970-ական թվականներին զարգացել է նոր ուղղություն, որի հիմքում լիպիդային գերօքսիդացման ուժեղացումն է՝ տարբեր ախտաբանական վիճակների, հատկապես այրվածքային հիվանդության (Մ. Աղաջանով), անշարժության և աղմկային գերհույզի (Է. Միքայելյան, Մ. Մելքոնյան), շաքարային դիաբետի (Դ. Գևորգյան) զարգացման ընթացքում։ Այդ ուղղությունը, որ հայտնի է «օքսիդացումային գերհույզ» անվանմամբ, զարգացրել են բոլոր գիտաբժշկական հիմնարկներում։ 1960-1970-ական թվականներին ԵՊԻ կենսաքիմիայի ամբիոնում զբաղվել են գլխուղեղի հետազոտության էներգետիկ, և կենսասինթետիկ հիմունքների մշակման (Գ. Խաչատրյան), ինչպես նաև սիմպատոադրենալ համակարգի հարմարվողա սնուցողական ազդեցության կենսաքիմիայի (Է. Մխեյան) հարցերով։ 2006 թվականից ամբիոնում հետազոտություններ են կատարվում Ալցհեյմերի հիվանդության նյարդադեգեներացիայի նյարդաքիմիական հիմունքների մշակման նպատակով (Մ. Աղաջանով)։
Ծանոթագրություններ
Կատեգորիա:Կենսաքիմիա Կատեգորիա:Կենսաբանական գիտությունները Հայաստանում
Սան Մարտին դել Բաս
Սան Մարտին դել Բաս (Sant Martí d'Albars ), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Օսոնա շրջանում։ Զբաղեցնումէ 14,7 կմ² մակերես։ Բնակչությունը կազմում է 107 մարդ (2010 թվական)։
Արտաքին հղումներ
Կատեգորիա:Իսպանիայի բնակավայրեր
Արցախյան պատերազմում զոհված ազատամարտիկների ցանկ (Ջ)
Այստեղ ներկայացված են Արցախյան պատերազմում զոհված ազատամարտիկների ցանկի Ջ տառով սկսվող ազգանունները։
Տես նաև
Կատեգորիա:Արցախյան պատերազմում զոհված ազատամարտիկների ցանկեր
(7869) Պրադուն
(7869) Պրադուն (Pradun), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 2-ին Լյուդմիլա Չեռնիխի կողմից Նաուչնիում ։
Աստերոիդների ցանկ (65701-65800)
Աստերոիդների ցանկ (65601-65700) * Աստերոիդների ցանկ * Աստերոիդների ցանկ (65801-65900)
(7869) Պրադուն
Միջին հեռավորությունը Արեգակից կազմում է 2,266481 ա. մ., առավելագույնը մոտենում է 1,8452 ա. մ. հեռավորության վրա և հեռանում 2,6878 ա. մ. ։ Արեգակի շուրջ մեկ ամբողջական պտույտ է կատարում 1246,31 երկրային օրվա ընթացքում, իր ուղեծրով շարժվելով միջինում 0,288852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,64° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յուրի Գասպարյան (այլ կիրառումներ)
Յուրի Գասպարյան անուն-ազգանունը կարող է վերաբերել՝
Սոդոմ և Գոմոր
Սոդոմ (סְדוֹם, Sədom — բառացի՝ «այրվող», ) և Գոմոր (עֲמוֹרָה, ʿAmora — բառացի՝ «ընկղմում, հեղեղում»; ), ըստ Հին Կտակարանի ավանդության՝ հնագույն քաղաքներ Սիդդիմի դաշտում, որոնք երկու այլ քաղաքների հետ կործանվել են «երկնային հրով», ապա ծածկվել Սոդոմա ծովակի (Մեռյալ ծովի) ջրով՝ ի պատիժ իրենց բնակիչների մեղքերի։ Թշնամիներին անիծելիս՝ հրեա մարգարեները նրանց հաճախակի են հիշեցնում Սոդոմ և Գոմորի կործանումը։ Սուրբ Գրոց ավանդություններում Սոդոմ և Գոմորը խորհրդանշում է աստվածային այն սոսկալի պատուհասը, որի մեջ իբր իրենց մոտալուտ կործանումը պիտի գտնեն զեխությամբ ու հեշտասիրությամբ ապրող բոլոր մեղսագործ մարդիկ։ Որոշ ուսումնասիրողներ ենթադրում են, որ Սոդոմ և Գոմորի ավանդությունն ունի պատմական հիմք, գտնելով, որ ժողովրդի հիշողության մեջ արտացոլվել է ինչ-որ հնագույն տարերային աղետի հետք Մեռյալ ծովի շրջանում, որի հարավային ափերին հայտնաբերվել են հրաբխային մնացորդներ։
Կատեգորիա:Աստվածաշնչյան վայրեր Կատեգորիա:Հուդայական դիցաբանություն Կատեգորիա:Գիրք Ծննդոց Կատեգորիա:Իսրայելի պատմություն
Նորայր Նորիկյան
Նորայր (Նորիկ) Գվիդոնի Նորիկյան, կուսակցական  , քաղաքական գործիչ , իրավաբան ։
Կրթություն և կրթական գործունեություն
2000-ից 2005 թվականներին Նորայր Նորիկյանը սովորել է Երևանի Մովսես Խորենացու անվան համալսարանի իրավաբանական ֆակուլտետում՝ ստանալով իրավագիտության բակալավրի աստիճան։ Միևնույն ժամանակ՝ 2002 թվականին, նա մասնակցել Է ՄԱԿ-ի «Երևանյան գրասենյակի» կողմից ֆինանսավորված և «Երիտասարդ իրավաբանների հայկական ասոցիացիայի» կողմից իրականացված «Ապաստանի համակարգի զարգացումը Հայաստանում» խորագրով դասընթացին։ 2004 թվականին մասնակցել է հոլանդական «Քորդեյդ» կազմակերպության աջակցությամբ և «Երիտասարդ իրավաբանների հայկական ասոցիացիայի» կողմից իրականացված «Մարդու իրավունքներ և եվրոպական իրավունք» դասընթացը։ 2005-ից 2007 թվականներին Նորայր Նորիկյանը սովորել և ավարտել է Հայաստանի գիտությունների ազգային ակադեմիայի «Գիտակրթական Միջազգային Կենտրոնի» մագիստրատուրան՝ ստանալով իրավագիտության մագիստրոսի կոչում։ 2006 թվականին ունկնդրի կարգավիճակով մասնակցել է Ստրասբուրգում տեղի ունեցած Եվրոպայի խորհրդին առընթեր «Քաղաքական դասընթացների դպրոցների ամառային համալսարանի» սեմինարին։ 2006-ից 2007 թվականներին սովորել և ավարտել է Եվրոպայի Խորհրդին առընթեր քաղաքական դասընթացների երևանյան դպրոցը։
2005-ից 2006 թվականներին Նորայր Նորիկյանն աշխատել է Երևանի Մովսես Խորենացու անվան համալսարանում որպես կադրերի և կազմակերպչական հարցերի գծով պրոռեկտոր։ Դասավանդել է «սահմանադրական իրավունք», «եվրոպական իրավունք», «Հայաստանի դատական համակարգ», «ԴԱՀԿ», «իրավապահ մարմինների գործունեություն», «մունիցիպալ իրավունք» առարկաները։ 2007-ից 2009 թվականներին աշխատել է Երևանի Գյուղատնտեսական համալսարանի իրավաբանական ֆակուլտետում որպես իրավունքի դասախոս։
Իրավաբանական գործունեություն
2009-ից 2012 թվականներին Նորայր Նորիկյանը աշխատել է Հայաստանի պաշտպանության նախարարությունում որպես նախարարին առընթեր հասարակական խորհրդի իրավաբան։ 2012 թվականից մինչ օրս հանդիսանում է «Նորիկյան և գործընկերներ» փաստաբանական գրասենյակի տնօրենը, ինչպես նաև Հայաստանի փաստաբանների պալատի անդամ-փաստաբան ։ 2012-ից 2013 թվականներին պայմանագրային հիմունքներով որպես փաստաբան աշխատել է «Հյուսիս-Հարավ ճանապարհային միջանցքի ներդրումային ծրագրում»։ 2014 թվականին որպես փաստաբան պայմանագրային հիմունքներով աշխատել է «Երևանի կառուցապատման ներդրումային ծրագրերի» իրականացման գրասենյակում։ Ունի հատուկ քաղաքացիական ծառայության առաջին դասի առաջատար ծառայողի դասային աստիճան։
Քաղաքական գործունեություն
2021 թվականին Նորիկ Նորիկյանն իր համախոհ ընկերների հետ հիմնադրել է Արդար Հայաստան կուսակցությունը և հանդիսանում է կուսակցության նախագահը ։ 2021 թվականին տեղի ունեցած Հայաստանի խորհրդարանական ընտրություններում հանդիսացել է վարչապետի թեկնածու ։ Որպես կուսակցության նախագահ մասնակցել է Հայաստանի վարչապետ Նիկոլ Փաշինյանի կազմակերպած արտախորհրդարանական ուժերի նիստերին ։
Այլ
2003-ից 2009 թվականներին Նորայր Նորիկյանը հանդիսացել է «Երիտասարդական ազգային կենտրոն» հասարակական կազմակերպության նախագահը։ 2004-ից 2005 թվականներին հանդիսացել է «Երիտասարդ իրավաբանների հայկական ասոցիացիայի» իրավաբան ուսանողների բաժանմունքի համանախագահը։
Նա ունի հրատարակած մի շարք վերլուծական և մասնագիտական հոդվածներ։
Ամուսնացած է, ունի երկու որդի։
Ծանոթագրություններ
Կատեգորիա:Հայ կուսակցական գործիչներ Կատեգորիա:Հայ քաղաքական գործիչներ Կատեգորիա:Հայ իրավաբաններ
Նովոսելկի (գյուղ, Ռոսլավլսկի շրջան)
Նովոսելկի (Новоселки), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Փիթեր Վոթքինս
Կենսագրություն
Բանկի աշխատողի որդի է։ Ավարտել է Քեմբրիջի Քրայսթ քոլեջը և Լոնդոնի դրամատիկական արվեստի թագավորական ակադեմիան։ Աշխատել է գովազդում։ 1950-ական թվականների երկրորդ կեսին սկսել է նկարահանել սիրողական ֆիլմեր, որոնք մոտ էին այդ ժամանակվա հակառազմական շարժման, երիտասարդական ապստամբության շարժման գաղափարներին։ Նրան համաշխարհային հաջողություն է բերել «Պատերազմի խաղ» դոկումենտալ դրաման (1965)։ Բացի Մեծ Բրիտանիայից, նա աշխատել և երկար ժամանակ ապրել է Շվեդիայում, Նորվեգիայում, Դանիայում, ԽՍՀՄ-ում, Կանադայում, Ֆրանսիայում, Լիտվայում և այլ երկրներում։
Նրա որդիներից մեկը` դերասն Ջերարդ Վոթքինսը (ծնվ. 1965), ի թիվս այլ ֆիլմերի նկարահանվել է հոր «Կոմունա» ֆիլմում։
Ստեղծագործություն
Վոթքինսը նկարահանել է վավերագրական-լրագրողական քննադական հետաքննություններ պատմական կամ ուտոպիկ նյութի հիման վրա` որպես կանոն օգտագործելով ոչ պրոֆեսիոնալ դերասաններ։ Վոթքինսի համար առանձին հետաքրքություն են ներկայացնում ժամանակակից մեդիայի ինչպես գործնական, այնպես էլ` տեսական հարցերը. դրանց վավերագրական և խաղարկային հնարավորությունները, իրականության էֆեկտը, ազդեցության մասշտաբները։ Նա իր ֆիլմերում ոչ միայն պատմում է սյուժետային պատմություններ, այլ իր սեփական միջոցներով վարում է կինոյի և հեռուստատեսության վերլուծություն։ Հետևողականորեն պնդում է պետական ԶԼՄ-ներին ի հակակշիռ այլընտրական մեդիայի կոնցեպցիան։
Արտաքին հղումներ
Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:Անգլիացի ռեժիսորներ Կատեգորիա:Անգլիացի սցենարիստներ Կատեգորիա:BAFTA մրցանակի դափնեկիրներ
Գագլուանթուբանի
Գագլուանթուբանի (გაგლუანთუბანი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1440 մետր բարձրության վրա։ Շրջկենտրոն Գորիից հեռու է 36 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Քացախաթթվի անհիդրիդ
Քացախաթթվի անհիդրիդ (СН3С0)20, օրգանական միացություն։ Անգույն, սուր հոտով հեղուկ, լուծվում է սառը ջրում, բենզոլում, եթերում և այլ օրգանական լուծիչներում։ Եռման ջերմաստիճանը՝ 139,5°С, խտությունը՝ 1083 կգ/մ3 (20°С)։ Սպիրտների հետ առաջացնում է եթերներ, ամինների հետ՝ ամիդներ, մերկապտանների հետ՝ թիոեթերներ, ջրի հետ (տաքացնելիս)՝ քացախաթթու։ Ստանում են քացախալդեհիդի կատալիտիկ օքսիդացմամբ և այլ եղանակներով։ Քացախաթթվի անհիդրիդի միացություններն օգտագործվում են արհեստական մանրաթելերի, ֆոտոժապավենների, պլաստիկ մասաների, ներկանյութերի, դեղանյութերի արտադրության մեջ։
Ծանոթագրություններ
Կատեգորիա:Կարբոնաթթուների անհիդրիդներ
Բանֆ, Ալբերտա
Բանֆ (Banff), քաղաք Կանադայի Ալբերտա նահանգի Բանֆ ազգային պարկում։ Գտնվում է Ալբերտայի ժայռոտ լեռների շրջանում՝ ձգվելով Անդրկանադյան մայրուղով, Կալգարիի արևմուտքից մոտ 126 կմ (78 մղոն) և Լուիզ լճից արևելք 58 կմ (36 մղոն) հեռավորության վրա։ Քաղաքը գտնվում է ծովի մակարդակից 1400-ից մինչև 1630 մետր բարձրության վրա ։ Այն Ալբերտայի երկրորդ ամենաբարձր համայնքն է ՝ Լուիզ լիճ բնակավայրից հետո։
Բանֆն առաջին ինքնավար քաղաքն է, որը ներառվել էր Կանադայի ազգային պարկում։ Այն Կալգարի տարածաշրջանային ընկերության անդամ քաղաք է։
Բանֆն առողջարանային քաղաք է և Կանադայի զբոսաշրջության ամենահայտնի վայրերից մեկը։ Այն հայտնի է իր լեռնային միջավայրով և տաք աղբյուրներով։ Քաղաքը հանդիսանում է բացօդյա սպորտի վայր և հարմար է արշավների, լեռնային հեծանվավազքի, լեռնագնացության և դահուկային սպորտաձևերի համար։
Սանշայն Վիլիջը (Sunshine Village), Սքի Նորքվեյը (Ski Norquay) և Լեյք Լուիզ Սքի Ռեզորթը (Lake Louise Ski Resort) հանդիսանում են ազգային պարկի տարածքում գտնվող լեռնադահուկային հանգստավայրերը։
Պատմություն
Բանֆն առաջին անգամ բնակեցվել է 1880-ական թվականներին՝ միջմայրցամաքային երկաթուղու կառուցումից հետո, որն անցնում էր Բաու հովտի (Bow Valley) միջով։ 1885 թվականին Կանադան հիմնեց մի դաշնային Հիդրոթերմալ հանքավայր արգելոց՝ 26 կմ² տարածքով, քարանձավային և ավազանի աղբյուրների շուրջ և սկսեց նպաստել այդ տարածքի զարգացմանը՝ որպես միջազգային առողջարանային և սպա կենտրոն, նաև որպես նոր երկաթուղու ճանապարհ ։
1887 թվականին արգելոցի տարածքն աճեց մինչև 673 կմ²-ի և կոչվեց «Ռոքի Մաունթին Փարք» (Rocky Mountain Park)։ Սա Կանադայի ազգային պարկի համակարգի սկիզբը դարձավ։
Բանֆը, գտնվելով երկաթուղային կայարանի հարևանությամբ, զարգացել է որպես զբոսաշրջիկների սպասարկման կենտրոն։ Մինչև 1990 թվականը քաղաքը կառավարվել է Կանադայի ազգային պարկի համակարգի կառավարության կողմից, երբ այն դեռ հանդիսանում էր միակ ինքնավար քաղաքը Կանադական ազգային պարկում։
1915 թվականի հուլիսից մինչև 1917 թվականի հուլիսը Բանֆում մի համակենտրոնացման ճամբար ստեղծվեց, որտեղ բանտարկյալներին որպես անվճար աշխատուժ էին օգտագործում ազգային պարկի շինարարական աշխատանքներ կատարելու համար ։
Բանֆը շարունակում է մնալ Կանադայում ամենահայտնի զբոսաշրջային վայրերից մեկը։
Բանֆի ամենահայտնի գործիչներից մեկը Նորման Լաքսթոնն էր, որը հայտնի էր որպես «Պարոն Բանֆ»։ Նա հրապարակել է «Ժայռ և կիրճ» (Crag and Canyon newspaper) թերթը, կառուցել է «Քինգ Էդվարդ» (King Edward Hotel) հյուրանոցը և «Լաքս» թատրոնը։ Նա հիմնադրեց հազվագյուտ, անտիկվարային իրերի խանութ, որը հետագայում դարձավ տափաստանային հնդիկների Լաքսթոնի թանգարան, ներկայիս Բանֆի ազգային թանգարան ։
Բանֆն ու իր ընտանիքը օգնել են կազմակերպել Բանֆում հնդկական օրերը և Բանֆի ձմեռային կառնավալը։
1976 թվականին Միջազգային աստղագիտական միության աշխատանքային խումբը մոլորակների համակարգերի (IAU/WGPSN) ամվանացանկի համար Մարսի վրա խառնարաններից մեկը պաշտոնապես անվանեց Բանֆ, Ալբերտա քաղաքի անվամբ։
Խառնարանը գտնվում է 17.7 ° լայնությամբ, հյուսիսում և 30.8 ° երկայնությամբ, արևելքում։ Դրա տրամագիծը 5 կմ է ։
Աշխարհագրություն
Բանֆ քաղաքը շրջապատված է Ռանդլ (Mount Rundle), Նորքվեյ (Mount Norquay) և Քասքեյդ լեռներով (Cascade Mountain)։ Այն գտնվում է Բաու ջրվեժից վեր, Բաու և Սփրեյ գետերի հանդիպման վայրում, որոնք այդտեղ խառնվում են։ Հողը կրային է ։
Արտաքին հղումներ
Կատեգորիա:Կանադայի բնակավայրեր Կատեգորիա:1885 թվականին հիմնադրված բնակավայրեր
Կատերինա Կամպոդոնիկո
Կատերինա Կամպոդոնիկո (Caterina Campodonico, ), Ջենովայի բնակչուհի, որ հայտնի է դարձել իր կյանքի ընթացքում Ջենովայի Ստալյենոյի գերեզմանատանը կանգնեցված հուշարձանի շնորհիվ։ Արձանի հեղինակը քանդակագործ Լորենցո Օրենգոն է։ Քանդակը տեղադրվել է 1881 թվականին ։
Կենսագրություն
Կատերինա Կամպոդոնիկոն ծնվել է աղքատ ընտանիքում։ Նրա մականուններից մեկը Պաեսանա էր (Paesana), որը նշանակում է «գեղջկուհի»։ Կատերինան վաղ է ամուսնացել, բայց քանի որ ամուսինը հարբեցող է եղել և ծեծել է նրան, ապա որոշել է բաժանվել։ Նա ամուսնալուծվել է, սակայն դատարանը նրան պարտավորեցրել է ալիմենտ վճարել նախկին ամուսնուն ։
Ապրուստի միջոցներ վաստակելու և ալիմենտը վճարելու համար նա թխել և վաճառել է քաղցրավենիքներ՝ կանեստրելի և ցիամբելա, շագանակ։ Նա նաև վզնոցներ էր պատրաստել թելերի վրա փաթաթված ընկույզներից, որոնք, ըստ տեղական հավատալիքների, հաջողակ ամուսնություն են բերում։ Այս աշխատանքով նա բարգավաճել է և հարստություն կուտակել ։
1880 թվականին նա ծանր հիվանդացել և ապաքինվելուց հետո դիմել է հայտնի քանդակագործ Լորենցո Օրենգոյին՝ սեփական գերեզմանի համար լավագույն մարմարից շիրմաքար պատվիրելու համար։ Գերեզմանի համար տեղ է գնել գերեզմանատան կենտրոնում՝ գրեթե հանրահայտ հռոմեական պանթեոնի կրկնօրինակի անկյունում։ Կատերինան խնդրել է բանաստեղծ Ջոբատտա Վիգոյին գրել բանաստեղծություն և պատվիրել է այն փորագրել հուշարձանի պատվանդանին։, Վիգոն բանաստեղծությունը գրել է տեղական լիգուրական բարբառով և Կատերինային անվանել է Կատաինի (Cattaini): Քանի որ նա երեխաներ չի ունեցել, իսկ հարազատները աչք են դրել նրա ունեցվածքի վրա, ապա Կատերինա Կամպոդոնիկոն որոշել է նրանց առանց ժառանգության թողնել և ամբողջ կուտակված գումարը ծախսել այս հուշարձանի վրա ։
Հուշարձանը պատրաստվել և տեղադրվել է 1881 թվականին, երբ Կատերինան դեռ կենդանի է եղել, և այս իրադարձությունը քաղաքում քննարկման առարկա է դարձել, իսկ հուշարձանն տեսնելու համար բազմաթիվ քաղաքացիներ այցելել են գերեզմանատուն։ Քաղաքային իշխանությունների և եկեղեցու ներկայացուցիչները դատապարտել են կատարվածը՝ համարելով, որ նրա կենդանության օրոք հուշարձաններ տեղադրելը անհեթեթություն է։ 1882 թվականին Կատերինայի մահից և Սուրբ Ստեփանոս եկեղեցում հոգեհանգստի արարողությունից հետո մեծ թափոր է նրան ուղեկցել գերեզմանատուն, որտեղ նրան թաղել են ազնվական ընտանիքների գերեզմանների կողքին ։
Հետաքրքիր փաստեր
Հայտնի է, որ Կատերինան Ջուզեպպե Վերդին և այլ աղքատ երիտասարդների անվճար շաքանակներ է տվել, և որպես շնորհակալություն Ջուզեպպե Վերդին իր օպերաների պրեմիերաներին նրան նրան առաջին շարքում անվճար տեղ է հատկացրել ։
Ծանոթագրություններ
Կատեգորիա:Ջենովա քաղաքում մահացածներ
Տոպոլին
Տոպոլին (Тополин), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Տոպոլին գյուղում բնակվում էր 318 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Սպառողների հարցումներ
Սպառողների հարցումներ, հարցեր, որոնք տրվում են սպառողների կամ պոտենցիալ սպառողների տեսակետներն և նախասիրությունները ճշտելու համար։ Սպառողական հարցումները կարող են օգտագործվել ձեռք բերելու և որակական և քանակական հետազոտությունները։
Կան չորս կարևոր հարցեր, որոնց օգնությամբ շուկայական հետազոտողները տեղյակ են լինում, թե երբ անցկացնել սպառողական հարցումները, դրանք են՝
Ու՞մ հարցնել
Շատ դեպքերում այս հարցին պատասխանելը անհնար է, քանի որ դա անհանր է կամ շատ թանկ է հարցում անել թիրախային շուկայի բոլոր հնարավոր անդամներին (որոնք կոչվում են հետազոտության բնակչություն), անհրաժեշտ է ընտրել այդ բնակչության «նմուշը»։ Որքան մոտիկից այս նմուշը կարտացոլի հետազոտված բնակչության բնութագիրը, այնքան հավանական է, որ հետազոտությունը կլինի ավելի ճշգրիտ։
Ընտրանքային մեթոդներ
Կան մի քանի տարբեր ձևեր համապատասխան նմուշ ընտրելու համար։
Ի՞նչ հարցնել
Անկողմնակալ և հստակ հարցում ստեղծելը շատ կարևոր է, եթե հետազոտությունը օգտակար արդյունքներ ձեռք բերելու համար է։ Տարբերակում ենք.
Բաց հարցերն այն հարցերն են, որոնք պահանջում են պատասխանների լայն ցանկ կամ երևակայություն – արդյունքները դժվար է համադրել և թվայնորեն ներկայացնել։
Փակ հարցեր, հարցեր, որոնց համար առաջարկվում են նախապես սահմանված սահմանափակ քանակությամբ պատասխաններ։
Սպիտակ հսկա
Կատեգորիա:Ճագարներ Կատեգորիա:Ընտանի կենդանիներ
Սպառողների հարցումներ
Ի՞նչ հարցնել
Քանի որ հարցաշարի դիզայնը մեծապես ազդեծություն կունենա ճշգրտության և արդյունքների օգտակարության վրա, նպատակահարմար է իրականացնել նախնական փորձնական հետազոտություն հարցերի որակը ստուգելու համար։ Սկզբունքները հետևյալն են. կենտրոնացած դրանց վրա ապրելավայրի, զբաղմունքի և այլն։
Ինչպե՞ս հարցնել
Հարցաթերթիկը պետք է լինի ինքնուրույն և վերադարձվի փոստի տեսքով կամ լրացվի հարցազրույցավարի կողմից դեմ-առ-դեմ պատասխանողի հետ։
Ինքնուրույն լրացված հարցաթերթիկ
Ինքնուրույն հարցաթերթիկը ուղարկված փոստով կամ պատասխանողի կողմից տեղում անձամբ լրացված հարցաթերթիկն է, օրինակ խանութում։ Փոստով կատարվող հարցումները համեմետաբար էժան է ուղարկել, կարող է ծածկել շատ մեծ աշխարհագրական տարածք, և չկա ոչ մի հնարավորություն խեղաթյուրելու արդյունքները։ Այնուամենայնիվ այս երկու տեսակի հարցաշարի պատասխանները սովորաբար շատ աղքատ են, հարցերը կարող են հեշտությամբ սխալ հասկացվել և ստացած ընտրանքը կարող է լինել, հարցվածների կողմնակալի օգտին, որոնք ավելի շատ ժամանակ ունեն օրինակ կենսաթոշակառուները։
Ուղիղ հարցազրույց
Ուղղակի հարցումները իրականացվում են հարցազրույցավարի կողմից, սովորաբար կամ փողոցում կամ հարցվողի տանը։ Հմուտ հարցազրույցավարները կխուսափեն կողմնակալությունից այն ճանապարհով, որով հարց են տալիս և մանրամասն հարցերը կարող են բացատրվել հարցվողին։ Անհրաժեշտության դեպքում կարող են տրվել նաև հաջորդող հարցերը։ Սա կարող է լինել թանկ մեթոդ, սակայն հարցազրույցավարը կշարունակի ի րաշխատանքը քանի դեռ չի ապահովել նախատեսված ընտրանքի չափը, մինչդեռ փոստային հարցաթերթիկների պատասխանները անորոշ են։
Որքանո՞վ է այն ճշգրիտ
Գնահատել արդյունքների հնարավոր ճշգրտությունը և լիարժեքությունը շուկայական հարցումների հետ հետազոտությունների կարևոր տարրերից մեկն է։
Գրականություն
Միշել Հենդֆորդ, Մարթին Լիսբոա, Ալմութ Քոեսթեր, Անժելա Փիթ «Քեմբրիջ Փրես, Բիզնես»
Կատեգորիա:Տնտեսագիտություն
Արցախյան պատերազմում զոհված ազատամարտիկների ցանկ (Ռ)
Այստեղ ներկայացված են Արցախյան պատերազմում զոհված ազատամարտիկների ցանկի Ռ տառով սկսվող ազգանունները։
Տես նաև
Կատեգորիա:Արցախյան պատերազմում զոհված ազատամարտիկների ցանկեր
Black Panther (ալբոմ)
Black Panther («Սև Հովազ»), համանուն Սև հովազ ֆիլմի ալբոմ-սաունդթրեք։ Այն ձայնագրվել է 2018 թվականին և թողարկվել է ֆիլմի հետ նույն տարվա ընթացքում։ Ալբոմը կազմված է ամերիկյան ռեփեր Քենդրիկ Լամարի և իր գործընկերների երգերից։ Երգերը գրվել են ֆիլմի ազդեցության տակ, սակայն ֆիլմի մեջ զետեղվել են միայն երեքը։ Interscope Records լեյբլում ալբոմը թողարկվել է 2018 թվականի փետրվարի 9-ին և տարածվել է հիմնականում Քենդրիկ Լամարի կոմից, քանի որ հենց նա է երգերի հիմնական հեղինակը, պրոդյուսերը և կատարողը, ինչպես նաև տարածվել է իր ընկերների և գործընկերների կողմից, ինչպիսիք են՝ The Weeknd, SZA, Քալիդ, Ֆյուչեր և Ջեյմս Բլեյք.
Ալբոմի մասին
Ալբոմը ստացել է դրական արձագանք երաժշտական քննադատների և համացանցային հրատարակչությունների կողմից՝ The Guardian, The A.V. Club , Allmusic, NME , Pitchfork , Rolling Stone ։
2018 թվականի փետրվարին Black Panther: The Album ալբոմը՝ ամերիկյան Billboard 200 հիմնական հիթ-շքերում դեբյուտացվել է առաջին հորիզոնականով ` 154 000 համարժեք ալբոմի շրջանառությամբ՝ դառնալով Քենդրիկ Լամարի չորրորդ ալբոմը (To Pimp a Butterfly-ից (2015), Damn-ից (2017) և Untitled Unmastered -ից (2016) հետո)։ Ալբոմը բաղկացած է 14 ստեղծագործությունից, ներառյալ այն երեք ստեղծագործությունները, որոնք դարձել են «Սև հովազ» ֆիլմի սաունդթրեքերը։
Ստեղծագործությունների ցանկ
Բուկլետի տվյալներով.
Ծանոթագրություններ
Կատեգորիա:Հիփ հոփ Կատեգորիա:2018 ալբոմներ Կատեգորիա:Billboard 200 գլխավորած ալբոմներ
Մալինովկա (գյուղ, Գլոբինոյի շրջան)
Մալինովկա (Малинівка), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Յանովիչևկա։ Հիմնադրվել է 1943 թվականին։
Ստեփան Գալստյան (ռեժիսոր)
Ստեփան Գալստյան, հայ ռեժիսոր, մուլտիպլիկացիոն ֆիլմերի նկարիչ։
Մալինովկա (գյուղ, Գլոբինոյի շրջան)
2001 թվականի տվյալներով Մալինովկա գյուղում բնակվում էր 245 մարդ։ Բնակավայրը զբաղեցնում է 2005 կմ² տարածք։ Բնակչության խտությունը կազմում էր 122,19 մարդ/կմ²։
Ստեփան Գալստյան (ռեժիսոր)
Կենսագրություն
Ստեփան Գալստյանը ծնվել է 1951 թվականին Երևանում։ 1970 թվականին աշխատանքի է անցել Հայֆիլմ կինոստուդիայում որպես բանվոր։ Այնուհետև 1972 թվականին որակավորում է անցել Մոսկվայում՝ Սոյուզմուլտֆիլմ ստուդիայում։ 1977 թվականից աշխատում է որպես մուլտիպլիկացիոն ֆիլմերի նկարիչ և ռեժիսոր ։
Մալինովկա (գյուղ, Գլոբինոյի շրջան)
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1943 թվականին հիմնադրված բնակավայրեր
Ստեփան Գալստյան (ռեժիսոր)
Ծանոթագրություններ
Կատեգորիա:Հայ ռեժիսորներ
Ձագիկ
Ձագիկ, հայկական արական անուն։ Ձագ բառի փաղաքշական ձևն է։ Այս անվանը համապատասխանում են թուրքերեն Յավրի, պարսկերեն Բալա անձնանունները ։
Ծանոթագրություններ
Կատեգորիա:Հայկական արական անձնանուններ
Ադրբեջանի պետական երաժշտական թատրոն
Ադրբեջանի պետական երաժշտական թատրոն, Ադրբեջանի ամենամեծ թատրոններից մեկը։ Այն գտնվում է Բաքվում։ Թատրոնի տնօրենն է արվեստի վաստակավոր գործիչ Ալիգիսմաթ Լալաևը։
Պատմություն
Ադրբեջանում երաժշտական կոմեդիայի ժանրը ստեղծվել է 20-րդ դարի սկզբին Ուզեիր Հաջիբեկովի կողմից։ Ուզեիր Հաջիբեկովը նաև օպերայի ժանրի ստեղծողն է Ադրբեջանում ։ Առաջին երաժշտական կոմեդիան «Ամուսին և Կին» էր։ Այս կատակերգությամբ ստեղծվել է երաժշտական կոմեդիայի թատրոնը Ադրբեջանում։ Հետագայում այլ երաժշտական կատակերգություններն են կատարվել, ինչպես "Սա չլինի, նա լինի" (1911), "Արշին Մալալան" (1913) և այլն։ Զ․ Հաջիբեկովի "Հիսուն տարեկան երիտասարդը", Մ․ Քազիմովսկիի "Մոլլա Ջաբի", "Վուրհավուր" կատակերգությունները նաև կատարվել են։ Այս ներկայացումների ստեղծման գործում մեծ դեր են խաղացել Հուսեյն Արաբլինսկին, Մ․Ալիևը, Ա․ Աղդամսկին, Ա․ Հուսեյնզադեն, Հ․ Աբբասովը, Յ․ Օլենսկայան, Ա․ Անապլին և այլն։[ 1938 թվականին ստեղծվել է Ադրբեջանի երաժշտական կոմեդիայի թատրոնը ։
Դերասաններ
ժողովրդական արտիստներ
Վաստակավոր արտիստներ
Ծանոթագրություններ
Կատեգորիա:Թատրոններ այբբենական կարգով Կատեգորիա:Երաժշտական թատրոններ Կատեգորիա:Ադրբեջանի թատրոններ Կատեգորիա:Մոդեռն ճարտարապետություն Կատեգորիա:1934 հիմնադրումներ Ադրբեջանում
Լորեն Անդերվուդ
Լորեն Էլշի Անդերվուդ (Lauren Ashley Underwood, ), ամերիկացի բուժքույր և քաղաքական գործիչ։ ԱՄՆ Կոնգրեսի Ներկայացուցիչների պալատի անդամ։
Կենսագրություն
Լորեն Անդերվուդը ծնվել է Օհայո նահանգի Մեյֆիլդ Հայթս քաղաքում ։ 2008 թվականին Անդերվուդն ստացել է Միչիգանի համալսարանի բակալավրի աստիճան ։
2018 թվականին Պալատում անցկացրած Բաց նախնական ընտրություններում Անդերվուդի Դեմոկրատական կուսակցությունը մրցել է վեց այլ հավակնորդների հետ (պետության առավել մրցունակ շրջան` Իլինոյսի 14-րդ նահանգի ընտրական տարածք, 6-ի հետ միասին)։ Արդյունքում նա հաղթել է` ստանալով քվեարկված 51,251 ձայների 57.3%-ը և դրանով իսկ գերազանցելով մեծությամբ երկրորդ Մոնտգոմեր համայնքի ղեկավարի` Մետտյու Բրոլիի (13,4%) արդյունքը ։
Ընտրություններում Անդերվուդի միակ հակառակորդը այն ժամանակվա հանրապետական ​​կոնգրեսական Ռենդի Հալթգրենն էր, որը պաշտոնավարել է 2011 թվականից, պարտվել է ձայների 47,5%-ով ։ Անդերվուդը դարձել է առաջին կին և առաջին ոչ սպիտակ մարդը, որը ներկայացրել է 14-րդ շրջանը ։ Նա եղել է 32 տարեկան, երբ ստանձնել է պաշտոնը (2019 թվականի հունվարի 3-ին)՝ դառնալով նաև աֆրոամերիկացի ամենաերիտասարդ կոնգրեսականը ։
2019 թվականի նոյեմբերին ամերիկյան Time ամսագիրը Լորեն Անդերվուդին ներառել է 100 առավել խոստումնալից մարդկանց առաջին շարքում (այսինքն՝ նրանք, ովքեր կարող են հետագայում մուտք գործել ամսագրի կողմից ներկայացրած տարվա 100 ամենաազդեցիկ մարդկանց մեջ)՝ վկայակոչելով նրան «Առաջնորդներ» անվանակարգում ։
Ծանոթագրություններ
Կատեգորիա:Ջոն Հոփքինսի համալսարանի շրջանավարտներ Կատեգորիա:21-րդ դարի ամերիկացի քաղաքական գործիչներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:ԱՄՆ-ի կին քաղաքական գործիչներ Կատեգորիա:Միչիգանի համալսարանի շրջանավարտներ Կատեգորիա:21-րդ դարի քաղաքական գործիչներ Կատեգորիա:Ամերիկացի բուժքույրեր